Na temelju članka 45. Zakona o proračunu (»Narodne novine«, broj 144/21) i članka26. Statuta Grada Trogira (»Službeni glasnik Grada Trogira«, broj 4/13, 9/13, 6/14, 1/18, 3/19, 5/20 i 9/21), Gradsko vijeće Grada Trogira na 7. sjednici održanoj dana 9.ožujka 2022. godine donosi

**I. Izmjene i dopune Proračuna Grada Trogira za 2022.g.**

Članak 1.

Članka 1. Proračuna Grada Trogira za 2022.g. ( „Službeni glasnik Grada Trogira „ br. 28/21)

**A . RAČUN PRIHODA I RASHODA**

|  |  |  |
| --- | --- | --- |
|  | **PLAN PRORAČUNA ZA 2022.G.** | **I. IZMJENE I DOPUNE PRORAČUNA ZA 2022.G.** |
| PRIHODI POSLOVANJA | 124.030.194,00 | 123.418.494,00 |
| PRIHODI OD PRODAJE NEFINANC.IMOVINE | 3.985.000,00 | 3.580.000,00 |
| RASHODI POSLOVANJA | 73.700.882,00 | 77.406.682,00 |
| RASHODI ZA NABAVU NEFINANC.IMOVINE | 53.036.312,00 | 55.113.812,00 |
| **RAZLIKA** | **1.278.000,00** | **-5.522.000,00** |

**B. RAČUN ZADUŽIVANJA/FINANCIRANJA**

|  |  |  |
| --- | --- | --- |
| PRIMICI OD FINANCIJSKE IMOVINE I ZADUŽIVANJA | - | 900.000,00 |
| IZDACI ZA FINANCIJSKU IMOVINU I OTPLATE ZAJMOVA | 1.388.000,00 | 1.388.000,00 |
| **NETO ZADUŽIVANJE/ FINANCIRANJE** | **-1.388.000,00** | **-488.000,00** |

**C. RASPOLOŽIVA SREDSTVA IZ PRETHODNIH GODINA**

|  |  |  |
| --- | --- | --- |
| UKUPAN DONOS VIŠKA/MANJKA IZ PRETHODNE/IH GODINA | 110.000,00 | 6.010.000,00 |
| VIŠAK/MANJAK IZ PRETHODNE/IH GODINA KOJI ĆE SE RASPOREDITI/POKRITI | 110.000,00 | 6.010.000,00 |
| **VIŠAK/MANJAK+ NETO FINANCIRANJE+RASPOLOŽIVA SREDSTVA IZ PRETHODNIH GODINA** | **0,00** | **0,00** |

**I. POSEBAN DIO PRORAČUNA**

Članak 2.

Članak 5. se mijenja i glasi:

Rashodi i izdaci Proračuna u svoti od 133.908.494 kn raspoređuju se po Upravnim odjelima, korisnicima, programima, aktivnostima i namjenama u Posebnom dijelu Proračuna (Prilog: Poseban dio proračuna).

**II. PRIJELAZNE I ZAVRŠNE ODREDBE**

Članak 3.

I. Izmjene i dopune Proračuna Grada Trogira za 2022.godinu stupaju na snagu prvog dana od dana objave u „Službenom glasniku Grada Trogira“.

KLASA: 400-06/21-01/5

URBROJ: 2181-13-41/01-22-5

Trogir, 09.ožujka 2022. godine

PREDSJEDNIK GRADSKOG VIJEĆA

Toni Zulim

……………………..

**OPĆI DIO**

**PRIHODI I PRIMICI PRORAČUNA**

U tablici 1. su prikazane promjene na osnovnim skupinama prihoda u odnosu na izvorni plan. Prijedlogom I. Izmjena i dopuna Proračuna Grada Trogira za 2022.godinu prihodi i primici se povećavaju za 5.783.300 kn, odnosno više u odnosu na prvotni plan Proračuna te iznose 133.908.494 kn.

**Tablica 1**. Planirani prihodi i primici Proračuna Grada Trogira za 2022. godinu i prijedlog povećanja/smanjenja

|  |  |  |  |  |
| --- | --- | --- | --- | --- |
| **Br. Konta** | **Vrsta prihoda/primitaka** | **PLAN 2022.** | **POVEĆANJE/**  **SMANJENJE** | **I.IZMJENE I DOPUNE PRORAČUNA 2022.** |
| 6 | Prihodi poslovanja | 124.030.194,00 | -611.700,00 | 123.418.494,00 |
| 61 | Prihodi od poreza | 38.060.000,00 | -1.000.000,00 | 37.060.000,00 |
| 63 | Pomoći od inozemstva i od subjekata unutar općeg proračuna | 30.456.821,00 | 1.155.000,00 | 31.611.821,00 |
| 64 | Prihodi od imovine | 17.174.500,00 | -82.500,00 | 17.092.000,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 35.529.649,00 | 322.083,00 | 35.851.732,00 |
| 66 | Prihodi od prodaje proizvoda i roba te pruženih usluga i prihodi od donacija | 525.000,00 | 0,00 | 525.000,00 |
| 68 | Kazne, upravne mjere i ostali prihodi | 2.284.224,00 | -1.006.283,00 | 1.277.941,00 |
| 7 | Prihodi od prodaje nefinancijske imovine | 3.985.000,00 | -405.000,00 | 3.580.000,00 |
| 71 | Prihodi od prodaje neproizvedene dugotrajne imovine | 3.705.000,00 | -405.000,00 | 3.300.000,00 |
| 72 | Prihodi od prodaje proizvedene dugotrajne imovine | 280.000,00 | 0,00 | 280.000,00 |
| 8 | Primici od financijske imovine i zaduživanja | 0,0 | 900.000,00 | 900.000,00 |
| 84 | Primici od zaduživanja | 0,00 | 900.000,00 | 900.000,00 |
| **Višak/manjak** | | **110.000,00** | **5.900.000,00** | **6.010.000,00** |
| **Sveukupno prihodi/primici** | | **128.125.194,00** | **5.783.300,00** | **133.908.494,00** |

U proračunu Grada Trogira predlaže se smanjenje prihoda poslovanja za 611.700 kn na razinu od 123.418.494 kn. Prihodi od prodaje nefinancijske imovine smanjuju se za 405.000 kn te sada iznose 3.580.000 kn , dok se primici od zaduživanja povećavaju na 900.000 kn.

Ukupan iznos pomoći iz inozemstva i od subjekata unutar općeg proračuna povećavaju se za 1.155.000 kn ili 3,8% te se planiraju u iznosu od 31.611.821 kn.

Pomoći na temelju prijenosa EU sredstava povećavaju se za 805.000 kn na 12.752.221 kn.

Prihodi od upravnih i administrativnih pristojbi, pristojbi po posebnim propisima i naknada, ovim se izmjenama povećavaju za 322.083 kn na 35.851.732 kn.

Kazne, upravne mjere i ostali prihodi se smanjuju za 1.006.283 kn na 1.277.941 kn.

**RASHODI I IZDACI PRORAČUNA**

Prijedlogom I. Izmjena i dopuna Plana proračuna za 2022. godinu ukupni rashodi i izdaci proračuna Grada Trogira se povećavaju za 5.783.300 kn te sada iznose 133.908.494 kn.

**Tablica 2**. Planirani rashodi i izdaci Proračuna Grada Trogira za 2022. godinu i prijedlog povećanja/smanjenja

|  |  |  |  |  |
| --- | --- | --- | --- | --- |
| **Br. Konta** | **Vrsta rashoda/izdataka** | **PLAN 2022.** | **POVEĆANJE/ SMANJENJE** | **I.IZMJENE I DOPUNE PRORAČUNA 2022.** |
| 3 | Rashodi poslovanja | 73.700.882,00 | 3.705.800,00 | 77.406.682,00 |
| 31 | Rashodi za zaposlene | 26.780.227,00 | 36.200,00 | 26.816.427,00 |
| 32 | Materijalni rashodi | 31.211.155,00 | 2.756.600,00 | 33.967.755,00 |
| 34 | Financijski rashodi | 630.500,00 | 13.000,00 | 643.500,00 |
| 35 | Subvencije | 1.690.000,00 | 0,00 | 1.690.000,00 |
| 36 | Pomoći dane u inozemstvo i unutar općeg proračuna | 815.000,00 | 0,00 | 815.000,00 |
| 37 | Naknade građanima i kućanstvima na temelju osiguranja i druge naknade | 3.185.000,00 | 0,00 | 3.185.000,00 |
| 38 | Ostali rashodi | 9.389.000,00 | 900.000,00 | 10.289.000,00 |
| 4 | Rahodi za nabavu nefinancijske imovine | 53.036.312,00 | 2.077.500,00 | 55.113.812,00 |
| 41 | Rashodi za nabavu neproizvedene dugotrajne imovine | 6.305.000,00 | 0,00 | 6.305.000,00 |
| 42 | Rahodi za nabavu proizvedene dugotrajne imovine | 46.611.312,00 | 2.077.500,00 | 48.688.812,00 |
| 43 | Rashodi za nabavu plemenitih metala i ostalih pohranjenih vrijednosti | 20.000,00 | 0,00 | 20.000,00 |
| 45 | Rashodi za dodatna ulaganja na nefinancijskoj imovini | 100.000,00 | 0,00 | 100.000,00 |
| 5 | Izdaci za financijsku imovinu i otplate zajmova | 1.388.000,00 | 0,00 | 1.388.000,00 |
| 54 | Izdaci za otplatu glavnice primljenih kredita i zajmova | 1.388.000,00 | 0,00 | 1.388.000,00 |
| **Sveukupno rashodi/izdaci** | | **128.125.194,00** | **5.783.300,00** | **133.908.494,00** |

**RASHODI PO ODJELIMA GRADSKE UPRAVE**

**Posebni dio**

U obrazloženjima koja su izradili nadležni Upravni odjeli detaljno su pojašnjene sve promjene pojedinačno.

**020 UPRAVNI ODJEL ZA LOKALNU SAMOUPRAVU I IMOVINU GRADA**

**Program 1101 JAVNA UPRAVA I ADMINISTRACIJA**

**Opis i cilj programa**

Predlaže se povećanje troškova energije za gradsku upravu s iznosa od 300.000,00 kuna na iznos od 830.000,00 kuna, sve uslijed općeg poskupljenja cijena za isporuke električne energije za kategoriju PODUZETNIŠTVO u koju spadaju i jedinice lokalne samouprave. Osim očekivano više od dvostruko većeg iznosa za potrošnju u odnosu na prethodnu godinu, potrebno je planirati i potrošnju za mjerna mjesta Dr. Franje Tuđmana 14 (Sportska dvorana) i Put Mulina 2 (Mosorov dom), za koja mjerila je isporuka računa za potrošnju električne energije s Javne ustanove Sportski objekti Trogir i trgovačkog društva Trogir Holding d.o.o. prebačena na Grad Trogir, kao i za potrošnju na novim priključcima za električne bicikle (2 nova priključka već zatražena), kao i za rad press kontejnera na otoku Drvenik Veliki.

Usluge promidžbe i informiranja su u skladu s novim Zakonom o elektroničkim medijima predviđene u sklopu proračuna upravnog odjela za društvene djelatnosti u odnosu na proizvodnju i objavljivanje programa televizije i/ili radija te elektroničkih publikacija osigurana u proračunima, proračunima jedinica lokalne i područne (regionalne) samouprave, radi dodjele putem javnog poziva, a na temelju javno objavljenih kriterija. Međutim, potrebno je posebno planirati objave u Elektroničkom oglasniku javne nabave RH (EOJN – Narodne novine) koje se ne odnose na proizvodnju programa, kao i za druge objave u tiskanim medijima kao što su obavijesti od javnim pozivima i natječajima u tiskanim medijima, (objava javnog poziva za nositeljima stvarnih prava na nekretninama o započinjanju postupka evidentiranja nerazvrstanih cesta, dodjelu prodajnih mjesta za prodaju grožđa i druge oblike korištenja javnih površina, objave u vezi izrade prostorno planske dokumentacije i dr.).

Od Sektora za poslovne prostore, službe za zakup, status i javna nadmetanja trgovačkog društva Državne nekretnine d.o.o. je zaprimljen zahtjev za uplatom sredstava naplaćene zakupnine za poslovne prostore u Trogiru za razdoblje od 27. srpnja do 31. prosinca 2021. godine u Ulici Hrvatskih mučenika na kojima se upisala Republika Hrvatska temeljem Rješenja Općinskog suda u Splitu, Stalna služba u Trogiru, posl.br. Z-12563/2020, Z-12563/2020 i Z-12563/2020, pa se planira uplata istih sredstava u proračun RH,te se konto 3299 Ostali nespomenuti rashodi poslovanja povećavaju za 120.000 kn i sada iznose 220.000,00 kn.

**Tekući projekt T100021 COMPETENCE**

Projekt čiji je cilj jačanje kapaciteta djelatnika lokalne uprave kako bi osnažili kompetencije za pružanje boljih javnih usluga započet je u srpnju 2021., u partnerstvu sa mađarskim gradom Ujbuda (kao vodećim partnerom), Arad (Rumunjska), Kallithea (Grčka), Prag 5 (Češka) te norveškim Oslom kao ekspertnim partnerom. Aktivnosti po projektu koje se odnose na analizu stanja i kreiranje stručnih materijala za poboljšanje kapaciteta i razine usluga službenika, financirane su od strane EEA i Norway Grants fondova, a predviđeno je trajanje do kraja 2023. godine. U sklopu projekta potrebno je u proračunu planirati tri (3) putovanja koja se također financiraju iz istog vanjskog izvora u ukupnom iznosu od 70.000,00 kuna, dok se za isti iznos se umanjuje stavka intelektualne i osobne usluge financiranje iz općih prihoda i primitaka budući da se utvrdilo kako se svi poslovi praćenja projekta mogu obaviti od službi Grada, osim onih za koje su potrebni posebni međunarodni certifikati, kao što je za usluge financijske revizije, a koji se financiraju iz troškova projekta.

**Program 1601 ODRŽAVANJE PROSTORA U VLASNIŠTVU I SUVLASNIŠTVU GRADA**

**Opis i cilj programa**

U sklopu navedenog programa, aktivnost Održavanje prostora u vlasništvu i suvlasništvu Grada planira se u iznosu od 200.000 kn za potrebe uređenja uredskih prostorija na adresi Matije Gupca 3 koje bi koristila turistička zajednica, kao i za sanaciju prostora u prostoru Budislavićeva 18. te za radove na zamjeni stolarije na prostoru Mjesnog odbora Drvenik Mali.

**Razdjel 021 UPRAVNI ODJEL ZA DRUŠTVENE DJELATNOSTI**

**Program 1101 Javna uprava i administracija**

U okviru programa Javna uprava i administracija umanjuje se konto 3233 Usluge promidžbe i informiranja za 50.000,00 kuna jer je isti iznos planiran u Upravnom odjelu za lokalnu samoupravu i imovinu grada.

**Program 1205 SOCIJALNA SKRB**

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **I.IZMJENE I DOPUNE PRORAČUNA ZA 2022.** |
| **Program 1205** | **SOCIJALNA SKRB** | **3.640.000,00** | **100.000,00** | **3.740.000,00** |
| Aktivnost A100011 | Naknade građanima i kućanstvima iz proračuna | 1.680.000,00 | 0,00 | 1.680.000,00 |
| Aktivnost A100012 | Humanitarna skrb za ustanove, udruge i pojedince | 460.000,00 | 150.000,00 | 610.000,00 |
| Tekući projekt T100077 | Centar za socijalnu inkluziju Trogir | 1.500.000,00 | -50.000,00 | 1.450.000,00 |
| **Program 1206** | **OSTALE DRUŠTVENE DJELATNOSTI** | **2.430.000,00** | **715.000,00** | **3.145.000,00** |
| Aktivnost A100013 | Vjerske zajednice | 100.000,00 | 0,00 | 100.000,00 |
| Aktivnost A100014 | Suradnja s braniteljima, braniteljskim obiteljima i udrugama | 360.000,00 | 0,00 | 360.000,00 |
| Aktivnost A100015 | Udruge, ustanove i pojedinci iz ostalih društvenih djelatnosti | 280.000,00 | 0,00 | 280.000,00 |
| Aktivnost A100016 | Unapređenje zdravstva | 200.000,00 | 0,00 | 200.000,00 |
| Tekući projekt  T100075 | Inovativno edukacijski centar društvene inkluzije | 1.490.000,00 | 715.000,00 | 2.205.000,00 |

Program javnih potreba u socijalnoj skrbi i ostalih društvenih djelatnosti Grada Trogira za 2022. godinu («Službeni glasnik Grada Trogira» broj 28/21) potrebno je izmijeniti radi izmjena iznosa potrebnih za izvršenje pojedinih aktivnosti.

U okviru programa 1205 Socijalna skrb potrebno je napraviti izmjene slijedećih aktivnosti i projekata:

Aktivnost A100012 – Humanitarna skrb za ustanove, udruge i pojedince potrebno je uvećati za 150.000,00 kuna i to konto 3811 – Tekuće donacije u novcu zbog planiranih aktivnosti na projektima prijevoza djece s teškoćama u razvoju u ustanove s posebnim oblicima obrazovanja.

Također unutar tekućeg projekta T100077 Centar za socijalnu inkluziju smanjuje se konto 3237 – Intelektualne i osobne usluge za 50.000,00 kuna.

U okviru programa 1206 Ostale društvene djelatnosti potrebno je napraviti izmjenu tekućeg projekta

T100075 *Grad Trogir – inovativno edukacijski centar društvene inkluzije* zbog provedene nabave usluga održavanja radionica i edukacija te održavanja većeg dijela aktivnosti projekta u ovoj godini i to na način da se konto 3233 uveća za 35.000,00 kuna, konto 3237 uveća za 620.000,00 kuna i konto 4227 uveća za 60.000,00 kuna.

Ostatak Programa javnih potreba u socijalnoj skrbi i ostalih društvenih djelatnosti Grada Trogira za 2022. godinu («Službeni glasnik Grada Trogira» broj 28/21) ostaje nepromijenjen.

**Program 1201 PREDŠKOLSKI ODGOJ I RAZVOJ ŠKOLSTVA**

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **I. IZMJENE I DOPUNE PRORAČUNA ZA 2022.** |
| **Program** | **PREDŠKOLSKI ODGOJ I RAZVOJ ŠKOLSTVA** | **11.228.200,00** | **42.000,00** | **11.270.200,00** |
| **Glava 02101** | **DJEČJI VRTIĆ TROGIR** | **11.228.200,00** | **42.000,00** | **11.270.200,00** |
| Aktivnost A100001 | Financiranje redovne djelatnosti-dječji vrtić Trogir | 11.085.200,00 | 40.000,00 | 11.125.200,00 |
| Aktivnost A100042 | Sufinanciranje programa djece predškolske dobi s poteškoćama | 20.000,00 | 0,00 | 20.000,00 |
| Aktivnost A100043 | Sufinanciranje programa predškole | 20.000,00 | 0,00 | 20.000,00 |
| Aktivnost A100049 | Suradnja sa Hrvatskim zavodom za zapošljavanje | 93.000,00 | 2.000,00 | 95.000,00 |
| Kapitalni projekt K100044 | Uređenje dječjeg igrališta dječjeg vrtića-Trogir | 10.000,00 | 0,00 | 10.000,00 |

U Programu javnih potreba u predškolskom odgoju i razvoju školstva Grada Trogira za 2022. godinu potrebno je izmijeniti Glavu 02101 Dječji vrtić i to uvećanjem za 42.000,00 kuna.

Uvećanje je nužno zbog poskupljenja električne energije za ustanovu te uvećanja troškova zdravstvenih usluga zbog Odluke o obveznom testiranju djelatnika na virus SARS-CoV-2. Također, neznatne izmijene potrebne su u planiranju sredstava za zapošljavanje pripravnika, financiranog od strane HZZ-a.

Ostatak Programa javnih potreba u predškolskom odgoju i razvoju školstva Grada Trogira za 2022. godinu («Službeni glasnik Grada Trogira» broj 28/21) ostaje nepromijenjen.

**Program 1202 KULTURA**

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **I. IZMJENE I DOPUNE PRORAČUNA ZA 2022.** |
| **Program 1202** | **KULTURA** | **4.731.125,00** | **40.100,00** | **4.771.225,00** |
| **PodGlava 29470** | **Gradska knjižnica Trogir** | **775.525,00** | **0,00** | **775.525,00** |
| **PodGlava 29488** | **Muzej grada Trogira** | **2.525.600,00** | **40.100,00** | **2.565.700,00** |
| Aktivnost A100005 | Pučko otvoreno učilište Trogir | 300.000,00 | 0,00 | 300.000,00 |
| Aktivnost A100006 | Financiranje udruga, ustanova i pojedinaca u kulturi | 850,000,00 | 0,00 | 850.000,00 |
| Aktivnost A100006 | Promidžba i očuvanje kulturne baštine | 280.000,00 | 0,00 | 280.000,00 |

U Programu javnih potreba u kulturi Grada Trogira za 2022. godinu potrebno je promijeniti PodGlavu 29488 Muzej grada Trogira i to povećanjem sredstava za financiranje redovne djelatnosti Muzeja – uvećanjem konta 3231 – Usluge pošte, telefona i prijevoza za 35.000,00 kuna, što se odnosi na neplanirano izmještanje lapidarne građe (kamenih ulomaka) iz dvorišta samostana Sv. Dominika u skladišni prostor u Planom te u dvorište Muzeja. Također potrebno je povećati konto 3239 - Ostale usluge za 5.100,00 kuna koje se odnosi se na skladištenje građe, a dodan je i konto 3236 - Zdravstvene usluge zbog Odluke Stožera CZ RH o obveznom testiranju djelatnika uslijed suzbijanja pandemije.

Ostatak Programa javnih potreba u kulturi Grada Trogira za 2022. godinu («Službeni glasnik Grada Trogira» broj 28/21) ostaje nepromijenjen.

**Program 1203 ŠPORT I TEHNIČKA KULTURA**

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **I.IZMJENE I DOPUNE PRORAČUNA ZA 2022.** |
| **Program** | **SPORT I TEHNIČKA KULTURA** | **4.557.400,00** | **285.200,00** | **4.842.600,00** |
| **GLAVA 02103** | **Športski objekti Trogir** | **1.557.400,00** | **285.200,00** | **1.842.600,00** |
| Aktivnost A100008 | Udruge, ustanove i pojedinci u sportu i tehničkoj kulturi | 3.000.000,00 | 0,00 | 3.000.000,00 |

U Programu javnih potreba u sportu i tehničkoj kulturi Grada Trogira za 2022. godinu («Službeni glasnik Grada Trogira» broj 28/21) potrebno je uvećati Glavu 02103 – Sportski objekti Trogir ukupno za 285.000,00 kuna i to konta 3121 *Ostali rashodi za zaposlene* u svrhu isplate otpremnine djelatnici koja odlazi u mirovinu za 30.200,00 kuna te uvećanje konta 3232 *Usluge tekućeg i investicijskog održavanja* za 255.000,00 kuna za nužno potrebne radove brušenja i lakiranja parketa u sportskoj dvorani.

Ostatak Programa javnih potreba u sportu i tehničkoj kulturi Grada Trogira za 2022. godinu («Službeni glasnik Grada Trogira» broj 28/21) ostaje nepromijenjen.

**Program 1207 CIVILNA ZAŠTITA**

|  |  |  |  |  |
| --- | --- | --- | --- | --- |
|  |  | **PLAN 2022.** | **PROMJENA (IZNOS)** | **I.IZMJENE I DOPUNE PRORAČUNA ZA 2022.** |
| **PROGRAM** | **CIVILNA ZAŠTITA** | **6.442.000,00** | **903.500,00** | **7.345.500,00** |
| **GLAVA 02104** | **Javna vatrogasna postrojba** | **5.187.000,00** | **903.500,00** | **6.090.500,00** |
| Aktivnost A100078 | Redovna djelatnost DVD-a | 410.000,00 | 0,00 | 410.000,00 |
| Aktivnost A100079 | Civilna zaštita | 20.000,00 | 0,00 | 20.000,00 |
| Aktivnost A100081 | Hrvatska gorska služba spašavanja | 90.000,00 | 0,00 | 90.000,00 |
| Kapitalni projekt K100082 | Nabava novog vatrogasnog vozila | 735.000,00 | 0,00 | 735.000,00 |

U Programu javnih potreba u civilnoj zaštiti Grada Trogira za 2022. godinu («Službeni glasnik Grada Trogira» broj 28/21) potrebno je izmijeniti Glavu 02104 zbog potrebe Javne vatrogasne postrojbe za nabavom vozila za spašavanje i gašenje s visina. Javna vatrogasna postrojba za predmetnu nabavu planira kreditno zaduženje kod poslovne banke, te je prethodno pribavila suglasnost gradonačelnika (KLASA: 403-01/22-01/1, URBROJ: 2181-13-40/01-22-2, od 22. veljače 2022., sukladno Odluci o izvršavanju proračuna za 2022. („Službeni glasnik Grada Trogira“ broj 28/21).

Također, temeljem Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2022. godinu („Narodne novine“ br. 147/2021) od 31.12.2021. ukupna decentralizirana sredstva za funkciju vatrogastva za Javnu vatrogasnu postrojbu Trogir iznose 2.187.012,00 kuna. Slijedom navedenog potrebno je napraviti promjenu iznosa konta 3111 iz izvora decentraliziranih sredstava umanjenjem za 250.000,00 kuna a uvećanjem na kontima 3111 za 200.000,00 kuna, 3131 za 17.000,00 kuna te 3132 uvećanjem za 33.000,00 kuna sve iz izvora opći prihodi i primici.

Ostatak Programa javnih potreba u civilnoj zaštiti Grada Trogira za 2022. godinu («Službeni glasnik Grada Trogira» broj 28/21) ostaje nepromijenjen.

**023 UPRAVNI ODJEL ZA KOMUNALNO GOSPODARSTVO I INVESTICIJE**

|  |  |  |  |
| --- | --- | --- | --- |
| **ŠIFRA I NAZIV PROGRAMA/ PROJEKTA/ AKTIVNOSTI** | **PLAN 2022.** | **(I.) Rebalans 2022.** | **Obrazloženje** |
| Aktivnost A100005 ODRŽAVANJE NERAZVRSTANIH CESTA I PUTEVA | 1.960.000,00 | 2.360.000,00 | I. Izmjenama i dopunama proračuna navedena aktivnost se povećava za 400.000,00 kuna iz izvora komunalna naknada 300.000,00 kuna kojim će se financirati održavanje nerazvrstanih cesta i puteva, a sve zbog trenutne stanja na tržištu energenata i s tim u vezi povećanja cijene materijala te iz izvora komunalna naknada 50.000,00 kuna i izvora ostali prihodi za posebne namjene (suvlasnici stambene zgrade u Ulici Špira Puovića I) 50.000,00 kuna kojim će se sufinancirati izrada projektne dokumentacije Sanacije opasnog pokosa neposredno uz nerazvrstanu cestu (urušavanje pokosa predstavlja opasnost za promet na nerazvrstanoj cesti). |
| Aktivnost A100007 ODRŽAVANJE JAVNE RASVJETE | 4.294.000,00 | 4.494.000,00 | I. Izmjenama i dopunama proračuna navedena aktivnost se povećava za 200.000,00 kuna iz izvora komunalna naknada kojim će se financirati povećanje jedinične cijene električne energije za javnu rasvjetu. |
| Aktivnost A100037 ODRŽAVANJE JAVNIH POVRŠINA | 1.376.000,00 | 1.411.000,00 | I. Izmjenama i dopunama proračuna navedena aktivnost se povećava za 35.000,00 kuna iz izvora komunalna naknada . |
| Kapitalni projekt K100202 IZGRADNJA OBALNOG POJASA BRIGI LOKVICE | 950.000,00 | 2.500.000,00 | I. Izmjenama i dopunama proračuna navedeni kapitalni projekt se povećava za 1.550.000,00 kuma iz izvora opći prihodi i primici 250.000,00 kuna i izvora ostale pomoći (SDŽ) 500.000,00 kuna kojim će se sufinancirati radovi na završetku uređenja Športske lučice Lokvice (Kapitalne donacije neprofitnim organizacijama) te iz izvora komunalni doprinos 800.000,00 kuna za radove na uređenju zelenog pojasa uz šetnicu i biciklističku stazu na lokaciji Brigi – Lokvice (hortikulturno uređenje) |
| Kapitalni projekt K100205 SUSTAV BICIKLISTIČKIH STAZA URBANE AGLOMERACIJE SPLIT | 7.161.812,00 | 7.186.812,00 | I. Izmjenama i dopunama proračuna navedeni kapitalni projekt je povećana za 25.000,00 kn iz izvora komunalni doprinos 5.000,00 kuna te pomoći EU 20.000,00 za troškove elektro priključaka (3 kom) terminala za bicikle. |
| Aktivnost A100004 SUFINANCIRANJE ZAHVATA NA OČUVANJU KULTURNE BAŠTINE | 1.000.000,00 | 1.300.000,00 | I. Izmjenama i dopunama proračuna navedena aktivnost povećana je za 300.000,00 kn što predstavlja trošak investicije započete u prošloj godini. |
| Kapitalni projekt K100001 SANACIJA DEPONIJA U PLANOM | 500.000,00 | 800.000,00 | I. Izmjenama i dopunama proračuna navedeni kapitalni projekt je povećana za 300.000,00 kn iz izvora opći prihodi i primici 200.000,00 kuna te iz izvora ostale pomoći (FZOEU) 100.000,00 za zadržani iznos vrijednosti izvedenih radova, temeljem ugovora o izvođenju radova, do uspješno obavljenog tehničkog pregleda te interventnih radova u strojarnici za protupožarnu zaštitu. |

**024 UPRAVNI ODJEL ZA URBANIZAM I PROSTORNO UREĐENJE**

|  |  |  |  |
| --- | --- | --- | --- |
| **ŠIFRA I NAZIV PROGRAMA/ PROJEKTA/ AKTIVNOSTI** | **PLAN 2022.** | **(I.) Rebalans 2022.** | **Obrazloženje** |
| Kapitalni projekt K100059 IZRADA DOKUMENTACIJE ZA ZAŠTITU OKOLIŠA | 150.000,00 | 187.500,00 | I. Izmjenama i dopunama proračuna navedeni kapitalni projekt se povećava za 37.500,00 kuna zbog dodatnog izvješća o provedbi koje je potrebno izraditi nakon Akcijskih planova održivog energetskog razvoja i prilagodbe klimatskim promjenama |